146 6 
v 
ere gjorte paa at finde Sammenhængen mellem Konstitutionen og de fysiske Konstanter, 
liave da ogsaa tydelig nok vist, at man ikke exakt kan benytte en bestemt, fælles Tempe- 
ratur (eller Tryk) som Grundlag. 
For at vinde et brugbart Grundlag til Bedømmelse af Drejningsstørrelsens Afhængig- 
hed af Konstitutionen, vil det altsaa være nødvendigt først og fremmest at bestemme 
Drejningens Afhængighed af Bølgebredde og Temperatur, saavidt muligt i Form af en 
matematisk formuleret Lov. Paa Grundlag af denne vil man da kunne bestemme de virke- 
lig korresponderende Punkter, og saaledes tilvejebringe et exakt Sammenligningsgrundlag. 
Nærværende Afhandling indeholder de Resultater, som en Undersøgelse af disse 
Forhold har givet. 
Ved Valget af Materiale var del mig paafaldende, at de anomalt dispergerende 
Stoffer efter de foreliggende Undersøgelser at dømme synes at paavirkes særlig stærkt af 
Temperaturændringer. Da det af praktiske Grunde var ønskeligt at arbejde med saa store 
Variationer som mulig, og da den anomale Dispersion desuden forekommer mig at have 
særlig Interesse, har jeg til Undersøgelse fortrinsvis valgt Stoffer, som besidde denne 
Egenskab. Jeg var her saa heldig strax at støde paa de normale , vinsure Ætherarter, 
hvis Dispersionsforhold ikke tidligere ere undersøgte. De afgive de første bekendte Ex- 
empler paa Stoffer, som i ren Tilstand have anomal Dispersion, og ere saaledes af særlig 
Interesse. Dernæst har jeg undersøgt to Stoffer, Vinsyre og Æblesyre, som først i Op- 
løsning have anomal Dispersion. For ogsaa at lære Opløsningsmidlets særlige Indvirkning 
at kende, har jeg tillige undersøgt Vinsyren i alkoholisk Opløsning. Endelig har jeg til 
Sammenligning undersøgt et Stof med normal Dispersion, nemlig vinsurt Kali -Natron i 
vandig Opløsning. 
For alle de undersøgte Stoffers Vedkommende har jeg bestemt Drejningen for 5 
Farver, og fra 3 til 7 forskellige Temperaturer. 
